CELEX: 62011CA0409
Language: lt
Date: 2013-07-11 00:00:00
Title: Byla C-409/11: 2013 m. liepos 11 d. Teisingumo Teismo (pirmoji kolegija) sprendimas byloje ( Fővárosi Törvényszék (Vengrija) prašymas priimti prejudicinį sprendimą) Gábor Csonka, Tibor Isztli, Dávid Juhász, János Kiss, Csaba Szontág prieš Magyar Állam ( „Motorinių transporto priemonių judėjimas — Civilinės atsakomybės draudimas — Direktyva 72/166/EEB — 3 straipsnio 1 dalis — Direktyva 84/5/EEB — 1 straipsnio 4 dalies pirma pastraipa — Draudiko nemokumas — Žalos atlyginimo institucijos įsikišimo nebuvimas“ )

31.8.2013   
            
            
               LT
            
            
               Europos Sąjungos oficialusis leidinys
            
            
               C 252/7
            
         2013 m. liepos 11 d. Teisingumo Teismo (pirmoji kolegija) sprendimas byloje (Fővárosi Törvényszék (Vengrija) prašymas priimti prejudicinį sprendimą) Gábor Csonka, Tibor Isztli, Dávid Juhász, János Kiss, Csaba Szontág prieš Magyar Állam
   
   (Byla C-409/11) (1)
   
   (Motorinių transporto priemonių judėjimas - Civilinės atsakomybės draudimas - Direktyva 72/166/EEB - 3 straipsnio 1 dalis - Direktyva 84/5/EEB - 1 straipsnio 4 dalies pirma pastraipa - Draudiko nemokumas - Žalos atlyginimo institucijos įsikišimo nebuvimas)
   2013/C 252/09
   Proceso kalba: vengrų
   
      Prašymą priimti prejudicinį sprendimą pateikęs teismas
   
   
      Fővárosi Törvényszék
   
   
      Šalys pagrindinėje byloje
   
   
      Ieškovai: Gábor Csonka, Tibor Isztli, Dávid Juhász, János Kiss, Csaba Szontág
   
      Atsakovė: Magyar Állam
   
      Dalykas
   
   Prašymas priimti prejudicinį sprendimą — Fővárosi Bíróság — 1972 m. balandžio 24 d. Tarybos direktyvos 72/166/EEB dėl valstybių narių įstatymų, susijusių su motorinių transporto priemonių valdytojų civilinės atsakomybės draudimu ir privalomojo tokios atsakomybės draudimo įgyvendinimu, suderinimo (OL L 103, p. 1; 2004 m. specialusis leidimas lietuvių k., 6 sk., 1 t., p. 10) aiškinimas — Valstybėms narėms nustatyta pareiga imtis reikiamų priemonių, kad visi privalomo civilinės atsakomybės draudimo polisai galiotų visoje Bendrijos teritorijoje — Automobilių draudimo bendrovės veiklos licencijos panaikinimas, dėl kurio asmenims, sudariusiems sutartis su minėta draudimo bendrove, atsiranda pareiga asmeniškai savo turtu atsakyti už kitiems asmenims padarytą žalą — Valstybės atsakomybė netinkamo direktyvos perkėlimo atvejais.
   
      Rezoliucinė dalis
   
   1972 m. balandžio 24 d. Tarybos direktyvos 72/166/EEB dėl valstybių narių įstatymų, susijusių su motorinių transporto priemonių valdytojų civilinės atsakomybės draudimu ir privalomojo tokios atsakomybės draudimo įgyvendinimu, suderinimo, iš dalies pakeistos 2005 m. gegužės 11 d. Europos Parlamento ir Tarybos direktyva 2005/14/EB, 3 straipsnio 1 dalį, aiškinamą atsižvelgiant į 1983 m. gruodžio 30 d. Antrosios Tarybos direktyvos 84/5/EEB dėl valstybių narių teisės aktų, susijusių su motorinių transporto priemonių valdytojų civilinės atsakomybės draudimu, suderinimo, iš dalies pakeistos Direktyva 2005/14, 1 straipsnio 4 dalį, reikia aiškinti taip, kad tarp joje valstybėms narėms nustatytų įpareigojimų nėra įpareigojimo įsteigti įstaigą, užtikrinančią žalos kelių eismo įvykių aukoms atlyginimą tuo atveju, kai draudikas tampa nemokus, nepaisant to, kad už žalą atsakingi asmenys buvo sudarę draudimo sutartis, apimančias jų motorinių transporto priemonių civilinės atsakomybės draudimą.
   
      (1)  OL C 347, 2011 11 26.